
VŠEOBECNE ZÁVÄZNÉ NARIADENIE OBCE NÝROVCE O MIESTNOM POPLATKU ZA KOMUNÁLNY ODPAD A DROBNÝ STAVEBNÝ ODPAD






























Dátum účinnosti VZN 1.1.2026 








 

Obecné zastupiteľstvo v Nýrovciach podľa § 4 ods. 3 písm. c), § 6 a § 11 ods. 4 písm. d) a g) zákona SNR č. 369/199O Zb. o obecnom zriadení v znení neskorších predpisov, v súlade s § 2 ods.2 a §§ 77 – 83 a § 98 zákona NR SR č. 582/2004 Z.z. o miestnych daniach a miestnom poplatku za komunálne odpady a drobné stavebné odpady v znení zmien a doplnkov (ďalej len „zákon“) a zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov (ďalej len „zákon o odpadoch), vydáva toto všeobecne záväzné nariadenie (ďalej len nariadenie).


Úvodné ustanovenia 

1) Obec Nýrovce (ďalej len „obec“) týmto nariadením ustanovuje miestny poplatok za komunálne odpady a drobné stavebné odpady (ďalej len „poplatok“), stanovuje sadzbu a určenie poplatku, oznamovaciu povinnosť, vyrubenie poplatku a jeho splatnosť, určenie poplatku podľa pomôcok, podmienky vrátenia, zníženia a odpustenia poplatku alebo jeho pomernej časti, ako aj ďalšie nevyhnutné náležitosti súvisiace s týmto poplatkom.
2) Miestne poplatky za komunálne odpady a drobné stavebné odpady (ďalej len „poplatky“) sa platia za komunálne odpady a drobné stavebné odpady, ktoré vznikajú na území obce.
3) Pôvodcom komunálnych odpadov a drobných stavebných odpadov sú poplatníci. Každý pôvodca týchto odpadov je povinný sa zapojiť do systému zberu komunálnych odpadov a užívať na tento účel zberné nádoby zodpovedajúce systému zberu. Ďalej je poplatník povinný sa zapojiť do likvidácie drobných stavebných odpadov a využívať v obci na to určené miesto.
Systém zberu odpadov v obci upravuje VZN o nakladaní s komunálnym odpadom a drobným stavebným odpadom na území obce Nýrovce. 
4) Poplatok od poplatníka v ustanovenej výške pre správcu dane vyberá a za vybraný poplatok ručí:

a) Vlastník nehnuteľnosti, ak je nehnuteľnosť v spoluvlastníctve viacerých spoluvlastníkov alebo ide o bytový dom, poplatok vyberá a za vybraný poplatok ručí zástupca alebo správca určený spoluvlastníkmi, ak s výberom poplatku zástupca alebo správca súhlasí, 
b) Správca, ak je vlastníkom nehnuteľnosti štát, vyšší územný celok alebo obec (ďalej len „platiteľ“). 
5) Poplatok sa platí za príslušný kalendárny rok.
6) Obec do poplatku podľa ods. 2 nezahrnula :
a) Náklady na zbernú nádobu na zmesový komunálny odpad, 
b) Náklady na zabezpečenie zberných nádob na triedený zber zložiek komunálnych odpadov, pri ktorých sa neuplatňuje rozšírená zodpovednosť výrobcov. 
7) Obec pri ustanovení výšky miestneho poplatku za komunálny odpad a drobný stavebný odpad vychádzala zo skutočných nákladov obce na nakladanie s komunálnym odpadom a drobným stavebným odpadom vrátane nákladov uvedených v ods. 2
8) Do miestneho poplatku obec nemôže zahrnúť náklady triedeného zberu oddelene zbieranej zložky komunálneho odpadu patriacej do vyhradeného prúdu odpadu, vrátane zberu a vytriedenia týchto zložiek na zbernom dvore – tieto náklady znášajú výrobcovia vyhradených výrobkov, tretie osoby alebo organizácie zodpovednosti výrobcov, ktorí zodpovedajú za nakladanie s vyhradeným prúdom odpadu v obci .
9) Výnos miestneho poplatku za komunálne odpady a drobné stavebné odpady použije obec výlučne na zber, prepravu, zhodnocovanie a zneškodňovanie komunálnych odpadov a drobných stavebných odpadov .


§ 2 
Vznik a zánik poplatkovej povinnosti 

1) Poplatková povinnosť fyzickej osoby vzniká dňom jej prihlásenia k trvalému alebo prechodnému pobytu v obci a lebo dňom vzniku oprávnenia užívať byt, nebytový priestor, pozemnú stavbu alebo jej časť, alebo objekt, ktorý nie je stavbou, alebo záhradu, vinicu, ovocný sad, trvalý trávnatý porast na iný účel ako na podnikanie, pozemok v zastavanom území obce okrem lesného pozemku a pozemku, ktorý je evidovaný ako vodná plocha.
2) Poplatková povinnosť právnickej osoby vznikne dňom jej oprávnenia užívať nehnuteľnosť v obci.
3) Poplatková povinnosť podnikateľského subjektu vznikne dňom jeho oprávnenia užívať nehnuteľnosť v obci za účelom podnikania.
4) Poplatková povinnosť zaniká dňom, kedy pominú skutočnosti uvedené podľa ods. 1), 2) a 3)

§ 3 
Oznamovacia povinnosť

1) Poplatník je povinný v priebeh zdaňovacieho obdobia oznámiť obci vznik poplatkovej povinnosti do 30 dní odo dňa vzniku poplatkovej povinnosti a
a) Uviesť meno, priezvisko, titul, rodné číslo, adresu trvalého pobytu, adresu prechodného pobytu (ďalej len „identifikačné údaje“); v prípade určeného zástupcu[footnoteRef:1] aj identifikačné údaje za ostatných členov domácnosti, a ak je poplatníkom právnická osoba[footnoteRef:2] , názov alebo obchodné meno, sídlo alebo miesto podnikania a identifikačné číslo,  [1: ]  [2: ] 

b) Uviesť údaje rozhodujúce na určenie poplatku, 

2) Zmeny skutočností rozhodujúcich na určenie poplatku a zánik poplatkovej povinnosti v priebehu zdaňovacieho obdobia je poplatník povinný oznámiť obci do 30 dní odo dňa, kedy zmeny nastali – na tlačive správcu dane (príloha č. 1 tohto nariadenia).


§ 4 
Množstvový zber

1) Na území obce je zavedený množstvový zber zmesového komunálneho odpadu.
2) Používané zberné nádoby na množstvový zber sú 120 l, 240 l, 1100 l.
3) Frekvencia vývozu zberných nádob je určená v obci 1 krát za dva týždne.

§ 5 
Sadzby poplatku

1) Obec stanovuje pri množstevnom zbere sadzbu poplatku nasledovne:

• sadzba za jednu 120 litrovú smetnú nádobu komunálnych odpadov je 6,00 € 
• sadzba za jednu 240 litrovú smetnú nádobu komunálnych odpadov je 11,00 € 
• sadzba za jeden 1100 litrový kontajner komunálnych odpadov je 55,00 € 

2) Sadzba poplatku za zber, prepravu a zneškodňovanie drobného stavebného odpadu (DSO) je 0,045 € za 1 kg DSO.




§ 6 
Určenie a vyrubenie poplatku

1) Pri určení poplatku vychádza správca poplatku z predloženého Ohlásenia skutočností ovplyvňujúcich stanovenie výšky poplatku za množstvový zber komunálneho odpadu, údajov evidencie ohlasovne, inak z údajov, ktoré sú mu známe v čase určenia poplatku.
2) S poplatníkom prihláseným do množstvového zberu uzatvorí obec „Dohodu o využívaní a vyúčtovaní množstvového zberu za komunálny odpad“.

§ 7 
Splatnosť poplatku 

1) Poplatok za komunálne odpady sa nevyrubuje rozhodnutím. Poplatok sa platí formou dobitia kreditu v hotovosti, t.j. zaplatením počtu vývozov, ktoré zaznamená elektronický čip smetnej nádoby.
2) Ak poplatník neuplatní všetky vývozy v danom kalendárnom roku, bude ich môcť uplatniť v nasledujúcom roku.
3) Ak sa zistí, že poplatník nerealizuje množstvový zber v priebehu prvého polroka, obec má právo poplatníkovi vyrubiť paušálny poplatok vo výške 30 € na člena domácnosti a kalendárny rok (t.j. 0,082 na člena domácnosti a deň).

§ 8 
Vrátenie poplatku

1) Ak poplatnik uhradil obci vyšší poplatok, ako bol povinný uhradiť, obec preplatok poplatníkovi vráti do 30 dní odo dňa doručenia oznámenia o zániku poplatkovej povinnosti, vrátane dokladov preukazujúcich zánik poplatkovej povinnosti alebo odo dňa zistenia tejto skutočnosti, najneskôr však do 70 dní od skončenia obcou určeného obdobia, za ktoré bol poplatok uhradený.
2) Podmienky pre vrátenie poplatku alebo jeho pomernej časti sú:
a) Poplatník nie je dlžníkom obce 
b) Zanikol dôvod spoplatnenia (napr. zrušenie trvalého/prechodného pobytu, zánik práva užívania nehnuteľnosti ap.) 
3) Správca poplatku nie je povinný vrátiť preplatok nižší ako 2 €.

§ 9 
Zníženie alebo odpustenie poplatku 

Obec odpustí poplatok školám a školským zariadeniam, ktorých je zriaďovateľom. 

§ 10 
Správa poplatku

Správu poplatku vykonáva obec. Správou poplatku nie je možné poveriť iné právnické osoby alebo fyzické osoby. 

§ 11 
Konanie 

V konaní miestneho poplatku za komunálny odpad a drobný stavebný odpad sa postupuje podľa zákona č. 563/2009 Z.z. o správe daní (daňový poriadok) a o zmene a doplnení niektorých zákonov v znení zmien a doplnkov. 

§ 12 
Záverečné ustanovenia 

(1) Toto všeobecne záväzné nariadenie bolo schválené Obecným zastupiteľstvom v Nýrovciach dňa 14.11.2025 uznesením č. 76, platnosť nadobúda 15. dňom od jeho zverejnenia na úradnej tabuli obce a účinnosť od 1. januára 2026.
[bookmark: _GoBack](2) Zároveň sa ruší VZN č. 5/2019 o určení miestneho poplatku za komunálne odpady a drobné stavebné odpady zo dňa 27.11.2019







					Ing. Zoltán Fekete
					starosta obce

